paragraph_text: Nacistički liječnici i njihovi asistenti prisiljavali su zatvorenike na učestvovanje u eksperimentima te bi eksperimenti najčešće završavali smrću, psihičkim i fizičkim traumama, invaliditetom (nepokretnost, sljepoća, mentalne poteškoće i sl.). Cilj i smisao ovih eksperimenata bio je stvaranje nadmoćnog oružja koje bi nacističke trupe koristile kao prednost na bojišnici. Naglasak se najviše stavljao na vojnu medicinu te na preživljavanje ekstremnih uvjeta poput dehidracije, velikih visina i sl. Zabilježen je određeni broj eksperimenata u kojima su nacistički liječnici pokušali "izliječiti" homoseksualnost.